Елин Пелин
Април

chitanka.info

Сбогом, бабо

Марто стара,

омръзна ни

с минзухара!

Ха, иди си,

почини си!

Твоят хубав

син Април

по е щедър,

по е мил!

От усмивка

цял сияе —

да се сърди

той не знае.

Как любовно

той поглежда

към момите

и с надежда

ни изпълня

той душите…

Цветя сее

по полята.

По горите

пък намята

нови хубави

премени;

тъче листове

зелени;

води птички

да ни пеят,

та сърцата

да ни сгреят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.